Na ‘n rekord 251 inskrywings vir die sesde jaarlikse Novare SA Terroir Wyntoekennings, het vyf wynkelders uitgestaan as top presteerders met twee Nasionale Wenners elk, Doolhof, Durbanville Hills, Hermanuspietersfontein, Jordan en Welbedacht. Vir die eerste keer ooit is die Novare Trofee vir die SA Terroir Top Wynlandgoed toegeken aan die wynlandgoed wat uitsonderlik presteer het met finalis-wyne en Nasionale Wenners. Die Top Wynlandgoed-trofee is toegeken aan Jordan Wynlandgoed van Polkadraai Heuwels in die Stellenbosch-distrik, wat besit word deur die getroude man en vrou wynmaakspan, Gary en Kathy Jordan.
Jordan Wynlandgoed het vier wyne ingeskryf wat vir die finale rondte gekeur is en ook twee Nasionale Wenners opgelewer, die Jordan Riesling 2009 en Jordan Nine Yards Chardonnay 2009. Beide wyne het ook van die hoogste puntetoekennings gekry uit al die inskrywings in al die klasse.
Die tweede Novare Trofee vir die SA Terroir Top Wyngebied was toegeken aan die Durbanville-wyk. Benewens drie Nasionale Wenners, het 16 wyne wat vir die finale rondte gekeur is uit hierdie wyk gekom. Die kelders wat die hoofrol gespeel het om die Top Wyngebied-trofee vir Durbanville te bewerkstellig, is Durbanville Hills, Klein Roosboom, Meerendal, Nitida, De Grendel, Altydgedacht en De Vallei. Verlede jaar se wenner van die trofee, die Wellington-wyk, was die sterkste mededinger.
Slegs wyne gesertifiseer as ‘n enkelwingerdwyn, ‘n landgoed-geproduseerde wyn of van ‘n spesifieke wyk kan deelneem, vandaar die term SA Terroir Wyntoekennings.
Die 2011 Novare SA Terroir Wyntoekennings Nasionale Wenners vir kultivarwyne, rooi- en wit versnitwyne, rosé, vonkelwyn en dessertwyn: Welbedacht Barrel Fermented Chenin Blanc 2005 en Pinotage 2009 van Wellington; Durbanville Hills Biesjes Craal Sauvignon Blanc 2009 en Merlot Rosé 2011 van Durbanville; Hermanuspietersfontein Die Bartho 2010 (wit versnit) en Swartskaap 2009 (cabernet franc) van Sunday’s Glen in Walker Bay; Jordan Nine Yards Chardonnay 2009 en Riesling 2009, landgoedwyne van Stellenbosch; Signatures of Doolhof Petit Verdot 2009 en Malbec 2009 van Wellington; David Nieuwoudt Ghost Corner Semillon 2009 van Elim; Beau Constantia Cecily 2010 (viognier) van Constantia; Neethlingshof Gewürztraminer 2011, landgoedwyn van Stellenbosch; Dieu Donné Cross Collection Merlot/Cabernet 2008 van Franschhoek; Klein Roosboom Merlot 2009 van Durbanville; Anura Syrah Limited Release 2007 (shiraz) van Paarl-Simonsberg; Bon Courage Inkara Cabernet Sauvignon 2009, landgoedwyn van Robertson; La Motte Methode Cap Classique Brut 2008 (vonkelwyn) van Franschhoek; Bergsig Cape LBV 2001 port, landgoedwyn van die Breedekloof; Nuy White Muscadel 2005 van Nuy-wyk in Worcester en Lourensford Winemakers Selection Noble Late Harvest 2009, landgoedwyn van die Helderberg.
“Sedert die eerste kompetisie ses jaar gelede, het ons jaar na jaar rekord inskrywings ontvang, wat toon daar sal altyd ‘n plek wees om wyne wat geskep is van druiwe uit ‘n spesifieke wyngebied se lof te besing. Elke jaar se uitslae wys ook duidelik dat Suid-Afrika oor ‘n wynland vol veelsydige terroirs beskik, met ‘n groot verskeidenheid van gehalte wyne in baie verskillende gebiede. Min lande kan met ons meeding met die bereiding van hoë gehalte wyne in alle style van alle kultivars,” sê Marius Labuschagne, projekleier van SA Terroir Wyntoekennings.
“Die 2011 Novare SA Terroir Wyntoekennings het weer eens vir Novare ‘n onvergelykbare geleentheid gegee om in vaardigheidsopleiding te belê deur die top gehalte wyne wat werklik Suid-Afrika se verskillende terroirs uitbeeld te vereer, asook diegene wat dit met liefde toepas. Dit is daarom vir ons gepas om saam met ons filosofie van voortdurende vars denke en progressiewe vooruitgang, die nuwe toekennings van Top Wyngebied sedert 2010 en Top Wynlandgoed vanaf 2011 te ondersteun en te borg,” sê Johan Henn, uitvoerende hoof van die borg Novare.
Die meeste inskrywings was Sauvignon Blanc (35), gevolg deur Shiraz (28), Cabernet Sauvignon (24), Chardonnay (23), Rooi Versnitte (23) en Pinotage (22).
Die beoordelaars vir die 2011-kompetisie was Altus le Roux, Andrea Freeborough, Dave Hughes, David Biggs, Erika Obermeyer, Guy Webber en Pierre Marais, en die tegniese koordineerder Charl Theron. Die uitslae is gemonitor deur Novare se rekeninge-afdeling. Vir volledige uitslae besoek www.terroirwineawards.co.za.
2011 SA Terroir Wyntoekennings Nasionale Wenners
Top Wit Versnit: Hermanuspietersfontein Die Bartho 2010
Top Rooi Versnit: Dieu Donné Cross Collection Merlot/Cabernet 2008
Top Cap Classique Vonkelwyn: La Motte Methode Cap Classique Brut 2008
Top Natuurlike Soetwyn: Lourensford Winemakers Selection Noble Late Harvest 2009
2011 SA Terroir Wyntoekennings Area-wenners
Top Rooi Versnit: Groot Constantia Gouverneurs Reserve Red 2009
Top Wit Versnit: Groot Constantia Gouverneurs Reserve White 2009
Top Rooi Versnit: Altydgedacht Tintoretto 2009
Top Cap Classique Vonkelwyn: Meerendal Blanc de Blanc 2007
Paarl Distrik Terroir Toekennings
Top Rooi Versnit: Welbedacht No.6 2006
Franschhoek-Vallei Distrik en Simonsberg-Paarl Wyk Terroir Toekennings
Wellington Wyk en Voor-Paardeberg Wyk Terroir Toekennings
Top Rooi Versnit: Welbedacht No. 6 2006
Stellenbosch Distrik Terroir Toekennings
Top Rooi Versnit: Kaapzicht Pentagon 2007
Top Rooi Versnit: Knorhoek Pantere 2007
Top Rooi Versnit: Kaapzicht Steytler Pentagon 2007